CELEX: 32009D0714
Language: fi
Date: 2009-09-21 00:00:00
Title: 2009/714/EY: Komission päätös, tehty 21 päivänä syyskuuta 2009 , kahden julkissektoritaustaisen jäsenen nimeämisestä Euroopan tilinpäätösraportoinnin neuvoa-antavan ryhmän (EFRAG) hallintoneuvostoon

22.9.2009   
            
            
               FI
            
            
               Euroopan unionin virallinen lehti
            
            
               L 248/38
            
         
      KOMISSION PÄÄTÖS,
   tehty 21 päivänä syyskuuta 2009,
   kahden julkissektoritaustaisen jäsenen nimeämisestä Euroopan tilinpäätösraportoinnin neuvoa-antavan ryhmän (EFRAG) hallintoneuvostoon
   (2009/714/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   sekä katsoo seuraavaa:
   
               (1)
            
            
               Kansainvälisten tilinpäätösstandardien soveltamisesta 19 päivänä heinäkuuta 2002 annetun Euroopan parlamentin ja neuvoston asetuksen (EY) N:o 1606/2002 (1) mukaan komission olisi saatava tilinpäätöskysymysten tekniseltä komitealta tukea ja asiantuntemusta kansainvälisten tilinpäätösstandardien arvioinnissa. Euroopan tilinpäätösraportoinnin neuvoa-antava ryhmä (EFRAG) toimii tällaisena tilinpäätöskysymysten teknisenä komiteana.
            
         
               (2)
            
            
               Liikkeeseenlaskijoita, sijoittajia ja tilinpäätösprosessiin osallistuvia kirjanpitäjiä edustavat eurooppalaiset järjestöt perustivat EFRAGin vuonna 2001.
            
         
               (3)
            
            
               EFRAGin hallintorakennetta on uudistettu siten, että EFRAGin hallintoneuvostoon kuuluu nykyisin neljä julkissektoritaustaista jäsentä, joiden valinnan ratkaisee henkilön kokemus kansallisen tai Euroopan tason julkissektorilta. Kesäkuun 11 päivänä 2009 voimaan tulleen EFRAGin perussäännön lisäyksessä 1 olevan 3.2 kohdan mukaan komissio nimeää julkissektoritaustaiset jäsenet. EFRAGin yleiskokous nimittää EFRAGin hallintoneuvoston jäsenet tehtäväänsä.
            
         
               (4)
            
            
               Komissio on nimennyt julkisen hakuilmoituksen (2) seurauksena hakijat nimitettäväksi EFRAGin hallintoneuvoston julkissektoritaustaisiksi jäseniksi.
            
         
               (5)
            
            
               Yksi hakija on jo nimetty Euroopan tilinpäätösraportoinnin neuvoa-antavan ryhmän (EFRAG) hallintoneuvoston julkissektoritaustaisen jäsenen nimeämisestä 13 päivänä heinäkuuta 2009 tehdyllä komission päätöksellä 2009/549/EY (3),
            
         ON PÄÄTTÄNYT SEURAAVAA:
   Ainoa artikla
   Komissio nimeää kaksi jäsentä, joiden nimet luetellaan liitteessä, nimitettäväksi Euroopan tilinpäätösraportoinnin neuvoa-antavan ryhmän (EFRAG) hallintoneuvoston julkissektoritaustaisiksi jäseniksi.
   
      Tehty Brysselissä 21 päivänä syyskuuta 2009.
      
         
            Komission puolesta
         
         Charlie McCREEVY
         
         
            Komission jäsen
         
      
   
   
      (1)  EYVL L 243, 11.9.2002, s. 1.
   
      (2)  EUVL C 74, 28.3.2009, s. 61.
   
      (3)  EUVL L 182, 15.7.2009, s. 63.
   
      LIITE
      
         LUETTELO NIMETYISTÄ JULKISSEKTORITAUSTAISISTA JÄSENISTÄ
      
      
                   
               
               
                  Aldona KAMELA-SOWINSKA
               
            
                   
               
               
                  Angelo PROVASOLI